Monika Herceg
<s>Monika Herceg (Sisak, 1990.), hrvatska pjesnikinja, dramaturginja, scenaristica i urednica.</s><s>Dobitnica je više književnih nagrada, te popularnoznanstvena aktivistica, feministica, zagovarateljica jednakopravnosti žena i prava migranata.</s>

<s>Biografija 
Rođena je i odrasla u okolici Siska, srednju školu završila u Petrinji.</s><s>Studira fiziku na Sveučilištu u Rijeci, a živi u Zagrebu.</s>

<s>Supokretačica je natječaja Kvant književnosti, prirodoslovno-matematičke udruge studenata PRIMUS, s ciljem poticanje pisanja radova popularno-znanstvene tematike.</s>

<s>Dobitnica je književne nagrade Goran za mlade pjesnike 2017. i nagradom Kvirin za mlade pjesnike 2018. godine.</s><s>Njena zbirka poezije Početne koordinate nagrađena je nagradama Fran Galović, Slavić i međunarodnu Mostovi Struge.</s><s>Za svoju drugu objavljenu zbirku Lovostaj dobila je nagrade: Na vrh jezika, te nagrade Biber, Lapis Histriae i drugu nagrada na festivalu Castello di Duino godine, prvu nagradu na regionalnom natječaju humoristično-satiričnog žanra Bal u Elemiru 2017.  2020. godine napisala je svoj prvi dramski tekst Gdje se kupuju nježnosti, koji tematizira nasilje nad ženama, transgeneracijske traume i odnose u patrijarhatu, te je i dobila nagradu HNK.</s>

<s>Objavila je treću knjigu poezije Vrijeme prije jezika u izdanju Frakture koja je također naišla na dobre kritike, te je dobila nagradu ‘Zvonko Milković’.</s>

<s>Za kratku dramu Mrtve ne treba micati osvojila je regionalnu nagradu ‘Priče s balkona, priče s Balkana’.</s>

<s>2021. godine postala je jedna od dobitnica nagrade Strašne žene.</s><s>"S Barbarom Matejčić i Dadom Ćosićem vodi akcije vezane uz suzbijanje nasilja nad migrantima.</s><s>Sudjelovala je uz poeziju na komemoraciji za Aleksandru Zec...</s><s>Pokrenula je i ciklus tribina ‘Pjesnikinja petkom’ gdje u fokus stavlja stvaralaštvo pjesnikinja."</s>

<s>Njena poezija je prevedena je na desetak jezika - uključujući i na engleski, njemački i litvanski jezik od strane Versopolisa, europske platforme za mlade autore/ice poezije.</s><s>Izbor pjesama izašao je na francuskom jeziku (Ciel sous tension, L’Ollave, 2019.).</s><s>Početne koordinate objavljene su na makedonskom jeziku u sklopu nagrade Mostovi Struge.</s>

<s>Članica je Hrvatskog društva pisaca i uredništva časopisa Poezija.</s>

<s>Djela
Početne koordinate (2018.) zbirka pjesama
Lovostaj (2019.) zbirka pjesama
Gdje se kupuju nježnosti (2020.) dramski tekst
Vrijeme prije jezika (2020.) zbirka pjesama
Mrtve ne treba micati (2020.) kratka drama</s>

<s>Izvori</s>

<s>Vanjske poveznice 
 Biografija na webu Hrvatsko društvo pisaca
 Gostovanje na HTV: Nedeljom u 2
 Booksa: Poezija na živo
 Monika Herceg osobna stranica</s>

<s>Hrvatski pjesnici
Hrvatski pjesnici 21. stoljeća
Hrvatski književnici
Životopisi, Sisak
Životopisi, Zagreb</s>

